Vroue se kuns in Roelandstraat gewys | Netwerk24
Vroue se kuns in Roelandstraat gewys
Die Iziko Museums gaan tot Augustus 2019 elke drie maande 'n uitstalling van 'n vrouekunstenaar se werk voor Orms Print Room in Roelandstraat aanbied.
Met The People's Art-projek wil hulle die werk van vroulike kunstenaars wie se werk permanent in die Iziko- nasionale galery uitgestal word, toegankliker maak.
Die inisiatief het op Vrouedag begin en die eerste kunstenaar, Thania Petersen, se foto getiteld Location 4: District Six is tans te sien.
Die werkis deel van haar reeks I Am Royal waarin sy die historiese en kulturele kwessies van Kaapstad aanpak. Deur geselekteerde foto's fokus sy op die gedwonge verskuiwings in 1950 asook die leë ruimtes wat steeds daar is. Vraagstukke oor gentrifikasie as 'n kontemporêre tendens in Kaapstad word ook belig met die fokus op plaaslike inwoners.